અમેરિકા સહિતના પશ્ચિમી દેશોમાં હાલમાં જ હેલોવિનનો તહેવાર પૂરો થયો છે. અંધશ્રદ્ધા અને ભૂતપ્રેતના અસ્તિત્વ તરફ નિર્દેશ કરતા આ તહેવારનું ખ્રિસ્તી ધર્મમાં મહત્ત્વનું સ્થાન છે. લોકો તેમના ઘરમાં તેમજ વિસ્તારમાં ભૂતપ્રેતને લગતી વસ્તુઓ મૂકે છે તેમજ ભૂતનો વેશ પણ ધારણ કરે છે. આવા વાતાવરણમાં લોકોને ડરાવવામાં આવે છે. આ તહેવાર હવે જનજીવનનો એક ભાગ બની જતાં મોટીમોટી કંપનીઓ પણ આ તહેવારની થીમની પસંદગી કરતી થઈ છે. અમેરિકાની ફાસ્ટફૂડ ચેઈન બર્ગર કિંગે તેની હરીફ ચેઈન મેકડોનાલ્ડની ઠેકડી ઉડાડતું હેલોવિન બનાવ્યું હતું. જેમાં એક સાઈનબોર્ડ પર સફેદ કાપડ ઓઢાડી તેની આંખો પર મેકડોનાલ્ડનો લૉગો દોરવામાં આવ્યો છે.